text: ज्यादातर एग्जिट पोल में गुजरात विधानसभा चुनाव में भाजपा के जीत हासिल करने की संभावना जताए जाने के बीच राज्‍यसभा में भाजपा समर्थित निर्दलीय सांसद संजय काकड़े ने दावा किया कि बीजेपी राज्य में अगली सरकार बनाने के लिए पर्याप्त सीटें नहीं जीतेगी. काकड़े ने दावा किया, ‘‘पूर्ण बहुमत को भूल जाइए, बीजेपी को सरकार बनाने तक के लिए पर्याप्त सीटें नहीं मिलेंगी. वहीं दूसरी ओर कांग्रेस बहुमत के आंकड़े के करीब पहुंचेगी.’’ उन्होंने कहा कि यदि फिर भी बीजेपी ने राज्य में सत्ता कायम रखी तो भी यह सिर्फ और सिर्फ नरेन्द्र मोदी के चलते होगा.